Երբ դատախազը շարունակում էր ընթերցել գաղտնագրված երկխոսության սղագրությունը, խմբի պարագլուխ համարվող Արթուր Վարդանյանի փաստաբան Լևոն Բաղդասարյանը միջնորդեց, որ այդ ձայնագրությունները որպես օպերատիվ տեղեկատվություն բերեն դատարան ու հետազոտվեն: Ապա հավելեց՝ էս ո՞ր թիվն է, որ գաղտնի ձայնագրեն: Նաև պնդեց՝ մտադրության բացահայտումը դիտվում է որպես հանցագործություն ու դա մեկ ժամ ընթերցվում՝ իրավաչափ չէ․ - «Ձայնը հեռվից է: Այսինքն ին՞նչ հետևություն կարելի է անել: Զապիս կոչվածը, որը որ դրված է եղել սեղանին կամ սեղանի տակ, կամ պատերին․․․ մարդիկ գնացել են, ձայնը հեռվացել ա: Այսինքն նշանակում ա, որ էդ զապիսը տեղն ա մնացել, ձենն էլ հեռվացել ա: Բայց, չգիտես ինչի, հայտնվում ա Լիլիթի կոմպյուտերի մեջ: Ի՞նչ ա ստացվում․ կա՛մ Լիլիթին տվեցին, ասին՝ Լիլիթ, դու պետք ա հայտարարես, որ սա քո կոմպյուտերի մեջ ա եղել, և դու պետք ա լինես ազատության մեջ, կա՛մ Լիլիթը ետ ա վերադարձրել գաղտնի ձևով, որ ոչ մեկը չի տեսել էդ ամեն ինչը, էդ զապիսը վերցրել է և տարել ա դրել ա կոմպյուտերի մեջ»: